Jessie Diggins

Jessica Diggins (født 1991) er en amerikansk langrennsløper. Hun er to ganger verdensmester i langrenn. Hun ble verdensmester i lagsprint sammen med Kikkan Randall under ski-VM 2013 i Val di Fiemme, og hun vant 10 km fristil med intervallstart i VM 2023 i Planica. Hun vant Tour de Ski 2021, 2023/24 og 2025/26 og verdenscupen sammenlagt sesongene 2020/21, 2023/24 og 2024/25.

Hun har til sammen ni juniortitler og sju seniortitler på nasjonalt nivå i USA.U.S. Ski and Snowboard Association - Jessie Diggins, besøkt 9. januar 2016.

 Idrettskarriere 
2008/09
Diggins deltok i USA-mesterskapet i langrenn 2009 i Anchorage, og kom der på 18.-plass på sprinten og 21.-plass på 5 km klassisk.FIS - Jessica Diggins, besøkt Hun ble også tatt ut til junior-VM på ski 2009 i Praz de Lys - Sommand, der hun kom på 59.-plass på 5 km fristil og 43.-plass på 10 km jaktstart. I tillegg deltok hun på USAs stafettlag som kom på syvendeplass på 4 × 3,3 km stafett.

2009/10
I US Super Tour kom hun på tolvteplass på 5 km og 10 km. I desember 2009 deltok hun i Nor-Am Cup i Sovereign Lake i Vernon i Canada. Der kom hun på tiendeplass i sprinten.

I januar 2010 deltok Diggins i Junior-VM på ski 2010 i Hinterzarten, og USA kom der på åttendeplass på 4 × 3,3 km stafett. Hun gikk ikke videre fra kvalifiseringen til finalen i sprinten, og endte på 26.-plass totalt.FIS - Sprint Qualification WC - Ladies' SP 1.0 km F Qual, besøkt 9. januar 2016. På jaktstarten kom hun på 25.-plass.FIS - FIS Junior World Ski Championships - Ladies' 10 km M Pursuit, besøkt 9. januar 2016. Hun deltok ikke i USA-mesterskapet dette året.

2010/11
I US Super Tour i november 2010 kom hun på tolvteplass på 5 km klassisk som året før, men endte på 17.-plass på 10 km fristil. I desember deltok hun i Nor-Am Cup, og vant både 10 km jaktstart og 16,5 km fellesstart. Hun kom på annenplass på 5 km fristil. I januar 2011 vant hun sin første nasjonale tittel som senior, da hun vant fristilsprinten i USA-mesterskapet i langrenn 2011 i Rumford. Her kom hun også på fjerdeplass på 10 km 10 km klassisk, og niendeplass på klassisk sprint. Hun fikk femteplass i Scandinavian Cup 2010/11 - på sprinten i Madona 2. februar. Hun debuterte i verdenscupen i Drammen 20. februar 2011.

Diggins deltok i Ski-VM 2011 i Holmenkollen i Oslo. På sprinten gikk hun videre fra kvalifiseringen, med 29. beste tid. 30 utøvere gikk videre til kvartfinalen. Hun endte på femteplass i sin kvartfinale, der Charlotte Kalla vant, og gikk dermed ikke til semifinalen. Hennes lagvenninne Kikkan Randall kom på 6. og sisteplass i denne kvartfinalen. Hun kom på 28.-plass på 15 kilometer jaktstart, men ble ikke tatt ut på USAs lag i lagsprint, der Sadie Bjornsen og Kikkan Randall gikk. USA kom på niendeplass av 14 lag i 4 × 5 km stafett.

Hun kom på tredjeplass på 30 km fellesstart i USA-mesterskapet i mars, og hun fikk også annenplass på 10 km fellesstart i US Super Tour.

2011/12
I US Super Tour vant hun tre av løpene før jul 2011, og hun vant alle fire løpene i Nor-Am Cup i desember. I USA-mesterskapet i langrenn 2012 i Rumford vant hun alle fire distanser; sprint fristil, 10 km fristil, og 10 km klassisk, fellesstart, og sprinten i klassisk stil. Daria Gaiazova, som representerer Canada, vant selve løpet, men deltok ikke i USA-mesterskapet. I slutten av februar deltok hun i U23-VM i langrenn i Erzurum, der hun kom på 15.-plass i 7,5 + 7,5 km med skibytte. I US Super Tour-løpene i mars vant hun en 3 km fristil og en klassisk sprint.

Hennes beste plassering i verdenscupen 2011/12 var en andreplass i lagsprint i Milano i januar 2012, og sammenlagt endte hun på 34.-plass med 228 poeng. Hun fikk også femteplass på 10 km fellesstart i Rybinsk og 4 x 5 km stafett i Nove Mesto i verdenscupen denne sesongen. Hun avsluttet sesongen med sølv på 30 km fellesstart ved USA-mesterskapet i langrenn, 1,1 sekunder bak Kikkan Randall.

2012/13
Under verdenscupåpningen for sesongen 2012/13 i Gällivare 25. november 2012, var hun med på USAs lag som ble nummer tre på 4 x 5 km stafett. Den 7. desember 2012 tok hun sin første verdenscupseier, da hun vant lagsprinten i Québec sammen med Kikkan Randall, der de tok USAs første lagseier i verdenscupen noensinne.US Ski Team - Randall, Diggins Make XC History, besøkt 10. januar 2016.

Hun deltok på 5 km fristil ved det sveitsiske mesterskapet i langrenn 2013, der hun kom i mål på 2.-plass. bak Liz Stephen. VM på ski 2013 ble arrangert i Val di Fiemme i Italia, og Diggins vant der VM-gull på lagsprinten sammen med Kikkan Randall, 7,8 sekunder foran Sverige. USA kom også på 4.-plass på 4 x 5 km stafett, og individuelt kom hun på 23.-plass på 10 km fristil. Hun startet også på 30 km fellesstart, men fullførte ikke løpet. Hun kom på 21.-plass ved Tour de Ski 2012/13, og i verdenscupen sammenlagt kom hun på 36.-plass med 208 poeng. I US Super Tour-rennene i april ble det én pallplassering; en andreplass på 3,1 km fristil i Tahoe.

2013/14
Ved U23-VM i langrenn 2014 i Val di Fiemme kom hun på 2.-plass på sprinten, bak tyske Elisabeth Schicho. Hun deltok i sitt første OL ved vinter-OL 2014 i Sotsji, der hun kom op 8.-plass av 61 deltakere på 15 kilometer jaktstart. På 5 km sprint fikk hun 12. beste tid i prologen, men ble slått ut i sin kvartfinale, der hun kom på 3.-plass bak Katja Višnar og Sophie Caldwell. Hun kom på 40.-plass på 30 kilometer fristil, og USA kom på 9.-plass på 4 x 5 km stafett. Ved USA-mesterskapet i langrenn 2014 i Kincaid Park i april kom hun på 4.-plass på 30 km fellesstart.

Hun endte på 13.-plass ved Tour de Ski 2013/14, og på 20.-plass ved verdenscupen i langrenn 2013/14.

2014/15
Diggins deltok ved VM på ski 2015 i Falun, der hun kom på 2.-plass på 10 km fristil, bak svenske Charlotte Kalla. Hun deltok på lagsprinten sammen med Sophie Caldwell, og disse endte på 8.-plass. USA kom på 4.-plass på 4 x 5 km stafett, fellesstart. Hun startet også på 30 km fellesstart, men fullførte ikke løpet.

Hun endte på 22.-plass sammenlagt ved verdenscupen i langrenn 2014/15, og brøt Tour de Ski 2015 etter fem etapper. Sesongen ble avsluttet med USA-mesterskapet i langrenn 2015 i Sun Valley, der hun kom på 16.-plass på 30 km fellesstart.

2015/16
Ved sesongåpningen i Gällivare vant Diggins sprinten, foran Sophie Caldwell og Karolína Grohová. Her vant hun også 10 km fristil.

Hun vant sin første individuelle verdenscupseier 8. januar 2016, da hun vant 5 kilometeren i Tour de Ski i Toblach, foran Heidi Weng og Ingvild Flugstad Østberg. Sammenlagt kom hun på 10.-plass ved Tour de Ski 2016, 11:20,4 minutter bak Therese Johaug.

2016/17

Under VM 2017 i Lahtis gikk hun sammen med Sadie Bjornsen på USAs lag som tok bronse på lagsprinten.

2020/21

Hun vant Tour de Ski 2021 og verdenscupen sammenlagt sesongen 2020/21.

2022/23

I VM 2023 i Planica gikk hun sammen med Julia Kern på USAs lag som tok bronse på lagsprint fristil, og hun ble verdensmester på 10 km fristil med intervallstart.

2023/24
Hun vant Tour de Ski 2023/24 sammenlagt og tok én etappeseier. Hun vant verdenscupen sammenlagt og distansecupen.

2024/25
I VM 2025 i Trondheim tok hun sølv på lagsprint der hun gikk på USAs lag sammen med Julia Kern. Hun vant verdenscupen sammenlagt og distansecupen.

 Verdenscupresultater 
 Individuelle seire 
 Nr. Dato Sted Øvelse Kommentar 1.    Toblach  5 km fristil etappe i Tour de Ski 2016 2.    Lillehammer  5 km fristil etappe i mini-tour 3.    Toblach  5 km fristil etappe i Tour de Ski 2016/17 4.    Seefeld  10 km fristil  5.    Falun  10 km fristil etappe i verdenscupfinalen 6.    Cogne  Sprint fristil  7.    Val Müstair  10 km fristil, jaktstartetappe i Tour de Ski 2021 8.    Toblach  10 km fristil, intervallstartetappe i Tour de Ski 2021 9.      Tour de Ski 2021, sammenlagt 10.    Falun  10 km fristil, intervallstart  11.    Lenzerheide  Sprint fristiletappe i Tour de Ski 2021/22 12.    Oberstdorf  10 km fristil, fellesstartetappe i Tour de Ski 2021/22 13.    Lillehammer  10 km fristil  14.    Davos  20 km fristil  15.    Gällivare  10 km fristil  16.    Östersund  10 km fristil  17.   Toblach   20 km fristil, jaktstart  etappe i Tour de Ski 2023/24 18.      Tour de Ski 2023/24, sammenlagt 19.    Goms  20 km fristil  20.    Canmore  15 km fristil  21.    Falun  20 km fristil 

 Lagseire 
 Nr. Dato Sted Øvelse 1.    Québec  Lagsprint, sammen med Kikkan Randall. 2.    Falun  4 × 5 km blandet stafett, sammen med Rosie Brennan, Zak Ketterson og Scott Patterson.

 Sammenlagtplasseringer 
 Sesong Sammenlagt Distanse Sprint Poeng Plass Poeng Plass Poeng Plass 2011/12  228  34.  135  26.  61  35. 2012/13  208  36.  105  34.  39  44. 2013/14  320  20.  133  21.  93  23. 2014/15  287  22.  175  17.  112  19. 2015/16    8.  547   9.  297  8. 2016/17  912   6.  432   7.  206  10. 2017/18    2. 723   3.  269  6. 2018/19     6.  468   6.  301  7. 2019/20     6.  534   8.  218  11. 2020/21  1. 653  1.  262  4. 2021/22 793   2.   314   9.  351  4. 2022/23    2.     2.  601  11. 2023/24  1.  1.  823  5. 2024/25  1.  1.  543  7.

 Privat 
I april 2020 forlovet hun seg med ishockeyspilleren Wade Poplawski, og de giftet seg i 2022.

 Referanser 

 Eksterne lenker 




Kategori:Personer fra Washington County i Minnesota
Kategori:Langrennsløpere fra USA
Kategori:Olympiske mestere for USA
Kategori:Olympiske mestere i langrenn
Kategori:Olympiske sølvmedaljevinnere for USA
Kategori:Olympiske sølvmedaljevinnere i langrenn
Kategori:Olympiske bronsemedaljevinnere for USA
Kategori:Olympiske bronsemedaljevinnere i langrenn
Kategori:Verdensmestere i langrenn
Kategori:Tour de Ski-vinnere
Kategori:USA-mestere i langrenn
Kategori:Vinnere av Holmenkollmedaljen
Kategori:Deltakere for USA under Ski-VM 2011
Kategori:Deltakere for USA under Ski-VM 2013
Kategori:Deltakere for USA under Vinter-OL 2014
Kategori:Langrennsløpere under Vinter-OL 2014
Kategori:Deltakere for USA under Ski-VM 2015
Kategori:Deltakere for USA under Ski-VM 2017
Kategori:Deltakere for USA under Vinter-OL 2018
Kategori:Langrennsløpere under Vinter-OL 2018
Kategori:Medaljevinnere under Vinter-OL 2018
Kategori:Deltakere for USA under Ski-VM 2019
Kategori:Deltakere for USA under Ski-VM 2021
Kategori:Deltakere for USA under Vinter-OL 2022
Kategori:Langrennsløpere under Vinter-OL 2022
Kategori:Medaljevinnere under Vinter-OL 2022
Kategori:Olympiske medaljevinnere i langrenn
Kategori:Deltakere for USA under Ski-VM 2023
Kategori:Deltakere for USA under Vinter-OL 2026
Kategori:Langrennsløpere under Vinter-OL 2026
Kategori:Medaljevinnere under Vinter-OL 2026